CELEX: 62008TN0013
Language: lt
Date: 2008-01-04 00:00:00
Title: Byla T-13/08 2008 m. sausio 4 d. pareikštas ieškinys byloje Koinotita Grammatikou prieš Komisiją

29.3.2008   
            
            
               LT
            
            
               Europos Sąjungos oficialusis leidinys
            
            
               C 79/29
            
         2008 m. sausio 4 d. pareikštas ieškinys byloje Koinotita Grammatikou prieš Komisiją
   
   (Byla T-13/08)
   (2008/C 79/57)
   Proceso kalba: graikų
   Šalys
   
      Ieškovė: Koinotita Grammatikou (Atėnai, Graikija), atstovaujama advokatų A. Papaconstantínou, M. Chaïntarlís
   
      Atsakovė: Europos Bendrijų Komisija
   Ieškovės reikalavimai
   
               —
            
            
               Panaikinti 2004 m. gruodžio 21 d. Komisijos sprendimą C(2004) 5509 dėl finansinės paramos iš Sanglaudos fondo skyrimo „Sąvartyno statybos integruotame atliekų valymo ir tvarkymo įrenginyje Graikijos Respublikos Šiaurės rytų Atikos regione esančioje vietovėje Mavro Vouno Grammatikuo projekto“ įgyvendinimui.
            
         
               —
            
            
               Kilus abejonėms, atlikti tyrimą in loco ginčijamoje projekto vietovėje ir pareikalauti nepriklausomos nuomonės techniniais klausimais ieškovės teiginiams pagrįsti.
            
         
               —
            
            
               Priteisti iš Komisijos bylinėjimosi išlaidas.
            
         Ieškinio pagrindai ir pagrindiniai argumentai
   Dėl teisėto suinteresuotumo pareikšti ieškinį dėl panaikinimo pagal EB 230 straipsnį ieškovė tvirtina, kad ginčijamas sprendimas, kuriuo siekiama įsteigti sąvartyną teritorijoje, kuri ribojasi su Koinotita Grammatikou, yra tiesiogiai ir konkrečiai su ja susijęs, nes ji yra pagal viešąją teisę įsteigtas subjektas visuomenės sveikatos ir regiono, kuriame yra projektas, kuriam skirtas finansavimas, aplinkos apsaugai.
   Ieškovė nurodo, kad ginčijamas sprendimas, kurio su kurio turiniu ji teigia susipažinusi 2007 m. rugpjūčio 13 d., pažeidžia tiek daugelį pirminės Bendrijos teisės nuostatų dėl sveikatos ir aplinkos apsaugos, tiek jas įgyvendinančias antrinės Bendrijos teisės nuostatas.
   Visų pirma ieškovė tvirtina, kad projekto finansavimas prieštarauja aplinkos kokybės išsaugojimo, apsaugos ir gerinimo, visuomenės sveikatos apsaugos bei atsargaus ir protingo natūraliųjų išteklių naudojimo tikslams. Be to, ieškovės teigimu, ginčijamas Komisijos sprendimas visų pirma pažeidžia Direktyvos 75/442 (1) 3, 4 ir 6 straipsnius bei Direktyvos 91/156 (2) 3 ir 4 straipsnius, kuriuose nustatytos pareigos atliekų prevencijos, atliekų gamybos ir jų kenksmingo poveikio sektoriuose.
   Galiausiai, ieškovės teigimu, akivaizdu, kad atliekų tvarkymo ir šalinimo įrenginys saugomame regione niekaip negali būti laikomas projektu, kurį leidžiama finansuoti tokiam finansiniam subjektui, kaip Sanglaudos fondas, kuris iš esmės gali finansuoti tik aplinkos apsaugos reikalavimus atitinkančius projektus.
   
      (1)  1975 m. liepos 15 d. Tarybos direktyva 75/442/EEB dėl atliekų (OL L 194, p. 39).
   
      (2)  1991 m. kovo 18 d. Tarybos direktyva 91/156/EEB, iš dalies keičianti Direktyvą 75/442/EEB dėl atliekų (OL L 78, p. 32).